recursal/SuperWikiNEXT-32B huggingface dataset:
במכניקה, **תנועה מחזורית** היא תנועה שבה מיקומו של גוף ביחס לראשית הוא פונקציה מחזורית של הזמן. משמע, מדי זמן קבוע הנקרא זמן המחזור, הגוף חוזר לאותה נקודה במסלול תנועתו. במובנים מתמטיים, תכונת המחזוריות מוגדרת כך:

שני הגופים נעים בתנועה מחזורית מעגלית עם זמני מחזור זהים ורדיוסי תנועה שונים סביב אותו מרכז.

 

r
→

(
t
)
=

r
→

(
t
+
T
)

{\displaystyle \ {\vec {r}}(t)={\vec {r}}(t+T)}

{\displaystyle \ {\vec {r}}(t)={\vec {r}}(t+T)}
כאשר {\displaystyle \ {\vec {r}}(t)} הוא וקטור העתק החלקיק ביחס לראשית הצירים בכל זמן t, והגודל T הוא זמן המחזור. זמן המחזור מגדיר את הגודל הנקרא תדירות התנועה.

דוגמאות נפוצות לתנועה מחזורית הן מתנד הרמוני, תנועה מעגלית קצובה ומטוטלת פיזיקלית.

כל תנועה המקיימת תנאי זה היא תנועה מחזורית במרחב, המקיימת מספר תכונות המשותפות לכל סוגי התנועה המחזורית.

תכונות של תנועה מחזורית
-----------------------

בכל תנועה מחזורית, כל הגדלים שהם נגזרות המיקום לפי הזמן (כמו המהירות והתאוצה) הם בעצמם מחזוריים, ובאותו זמן מחזור T של המיקום {\displaystyle \ {\vec {r}}(t)}.



 

v
→

(
t
)
=

v
→

(
t
+
T
)

{\displaystyle \ {\vec {v}}(t)={\vec {v}}(t+T)}

{\displaystyle \ {\vec {v}}(t)={\vec {v}}(t+T)}

 

a
→

(
t
)
=

a
→

(
t
+
T
)

{\displaystyle \ {\vec {a}}(t)={\vec {a}}(t+T)}

{\displaystyle \ {\vec {a}}(t)={\vec {a}}(t+T)}
תנועה מחזורית מאופיינת בתדר f=1/T, ולכן התמרת פורייה שלה תתן גרף עם עוצמה גבוהה בתדר זה.

ההעתק הכולל של הגוף במהלך מחזור שלם הוא אפס, אבל הדרך שהגוף עובר מדי מחזור אינה אפס. עובדה זו מאפשרת ביצוע עבודה על ידי גוף הנע בתנועה מחזורית, עובדה המנוצלת בכל סוג של מנוע או מכונה הפועלת במעגל סגור, וחוזרת למצבה בסיום הפעולה. דוגמה טיפוסית לכך היא הבוכנה במנוע בערה פנימית, הנעה תנועה מחזורית תחת כוח מאלץ של לחץ הגז בצילינדר, ואת תנועתה ניתן לתרגם לעבודה.

תנועות מחזוריות בטבע
--------------------

בטבע קיים מספר רב של דוגמאות לתנועות מחזוריות 

1. סיבובו של כדור הארץ סביב צירו הוא מחזורי בקירוב טוב, עם זמן מחזור של יממה אחת.
2. כדור הארץ מקיף את השמש במחזוריות של בערך 365 ימים.
3. השמש מקיפה את מרכז גלקסיית שביל החלב באופן מחזורי, אחת ל-250 מיליון שנים.

תנועה כמעט-מחזורית
------------------

במקרים רבים בעולם הטבע, גופים מבצעים תנועה שיכלה להיות מחזורית (על מסילה או תחת כוח מחזיר) אך בתוספת כוח מרסן כגון חיכוך וללא כוח מאלץ חיצוני. במקרים כאלו, גופים יבצעו תנועה שהיא איננה מחזורית, כלומר תנועה שאורך המסלול שלה ידעך לאפס בזמן ארוך מספיק, ולא מקיימת את התנאי המתמטי של תנועה מחזורית.

עם זאת, במידה שזמן הריסון (הזמן בו משרעת התנודה יורדת ל 0.67 מערכה המקורי) גדול בהרבה ביחס לזמן המחזור T, השינוי היחסי באורך המסלול בין מחזורים עוקבים יהיה קטן, וניתן להתייחס לתנועה כזו כמחזורית כל עוד מסתכלים למשך פרקי זמן הקטנים משמעותית מזמן הריסון.

מקרה נפוץ אחר של תנועה כמעט-מחזורית הוא תנועה מחזורית תחת הפרעות אקראיות וחלשות. דוגמה טובה לכך היא תנועתו של כדור הארץ סביב השמש- כל שנה ההפרעה הכבידתית שיוצרים גופים אחרים במערכת השמש גורמת לסטיות קטנות במסלול כדור הארץ, ובהתאם לסטיות קטנות באורך השנה. עם זאת, מאחר שמדובר בהפרעה אקראיות וחלשות, ניתן לומר שכדור הארץ מבצע תנועה מחזורית עם זמן מחזור של 365 ימים פלוס מינוס כמה שניות, כאשר אי הוודאות נובעת גם מההפרעה האקראית הזו.
בתאוריית המוזיקה **תנועה מקבילה** היא תנועתם של שני קולות לאותו הכיוון באותה קפיצה, כך שהמרווח ביניהם נשמר. לדוגמה, מעבר מדו וסול לרה ולה הוא **קווינטות מקבילות**. תנועה מקבילה אינה רצויה בדרך כלל במוזיקה פוליפונית. יש הפרדה בין תנועה במרווח זך, שאינו כולל את הקוורטה, לתנועה של שאר המרווחים. הסיבה לכך שהתנועה המקבילה אסורה (או אינה מומלצת) היא שבמוזיקה פוליפונית כל הקולות צריכים להיות עצמאיים ובלתי תלויים זה בזה. מקורו של האיסור הוא בקונטרפונקט.

נהוג להשתמש בתנועה מקבילה "אסורה" כדי להדגיש את המלודיה במוזיקה למקלדת למשל, ובמוזיקה מודרנית היא נפוצה גם בליווי.

מרווחים זכים
------------

תנועה מקבילה באוקטבה, קווינטה, או פרימה, נחשבת אסורה במוזיקה פוליפונית על פי המסורת של באך. איסור זה הוא אולי החמור ביותר בקונטרפונקט. התנועה היחידה המותרת היא בירידה מקווינטה זכה לקווינטה מוקטנת. כלומר, אם בין שני קולות יש מרווח של קווינטה זכה, ושניהם יורדים כך שהמרווח ביניהם נהיה קווינטה מוקטנת (כלומר טריטון). למשל, מדו סול לסי פה. עם זאת, המהלך ההפוך אינו קביל.

לדוגמה, כששני קולות זזים באוקטבות מקבילות הם למעשה רק קול אחד. לכן, אם בתוך ארבעה קולות שניים נעים בתנועה מקבילה של אחד המרווחים לעיל, זה נשמע כאילו יש רק שלושה, והמהלך ההרמוני נחלש מאד.

### תנועה נסתרת

תנועה מקבילה בפרימה, קווינטה או אוקטבה, היא כל כך לא רצויה, שאפילו תנועה שנשמעת כמו תנועה מקבילה אסורה. כששני קולות נכנסים מאותו הכיוון לאחד מהמרווחים הללו ישנה **תנועה נסתרת**. לדוגמה, מהלך מדו סי ללה מי תהיה קווינטה נסתרת.

אמנם מקובל מאוד להימנע מתנועה נסתרת, אך כיוון שהיא פחות חריפה מתנועה מקבילה, יש יותר יוצאים מן הכלל המאפשרים אותה. ראשית, כל תנועה נסתרת אסורה רק בין קולות חיצוניים, כלומר במקרה של ארבעה קולות (בס, טנור, אלט וסופרן) אסור שהאלט או הסופרן יקיימו תנועה נסתרת עם הבס והטנור, אך בין בס לטנור, או בין אלט לסופרן מותר. כמו כן, אם הסופרן יורד בצעד, ואילו הבס יורד בקפיצה, התנועה מותרת. למשל מסול רה, לדו דו (לרוב יגיע בסיום קדנצה) מותר לנוע.

תנועה מקבילה במרווחים אחרים
---------------------------

תנועה במרווחים אחרים, כשהנפוצים הם טרצה או קוורטה, מותרת אך לא מומלצת. בעוד שהיא לא גורמת לקולות להישמע כקול אחד, היא מחלישה את הייחוד של כל קול, ועל כן לא נהוג להשתמש בה בכמה מהלכים ברצף. לרוב אומרים שעד שלושה מהלכים בתנועה מקבילה שכזו הוא דבר אפשרי, אך יותר מכך גורם לקולות לאבד את עצמאותם. המספר הזה הוא גבול שרירותי, והאוזן היא למעשה הריבון הקובע.

שימושים בתנועות מקבילות
-----------------------

כאמור, ה"איסורים" או ה"הגבלות" הם למוזיקה פוליפונית, והם נכונים לתקופתו של באך. כיום נפוץ מאוד לשבור אותם במודע, או שלא במודע. לדוגמה, במוזיקה פופולרית או רוק יש מעט נגני גיטרה שלא נעים לאורך שיר שלם כמעט באוקטבות, וקווינטות נסתרות. כמו כן, גם באך היה משתמש בתנועה מקבילה כדי להדגיש. לדוגמה, אחת היצירות המוכרות שלו, טוקטה ופוגה ברה מינור, נפתחת בשני קולות המבצעים את אותה המלודיה במרווח של אוקטבה.

עם זאת, תנועה מקבילה היא תיאור של תופעה פסיכואקוסטית שמשפיעה עלינו בכל מוזיקה שאנו שומעים, גם אם איננו בהכרח מודעים אליה. יש מצבים הרגישים אליה יותר (למשל קוראלים למקהלה) ויש כאלה שפחות (מוזיקה מודרנית), יש מלחינים שהיו משתמשים בה בכוונה, לדוגמה בטהובן, גם במוזיקה שיחסית רגישה אליה.

ראו גם
------

* תאוריית המוזיקה - מונחים
**יוסיף פאשיל** (או **יוזף פאשיל**) (ברומנית: **Iosif Paschill**; בגרמנית: **Joseph Paschill**;‏ 17 בספטמבר 1877, בוקרשט – 29 במרץ 1966 בוקרשט) היה מלחין, פסנתרן ונגן עוגב, ומנצח מקהלה ומורה רומני, בן למיעוט הגרמני. ממייסדי המוזיקה לעוגב ברומניה.

ביוגרפיה
--------

בין השנים 1901–1902 השתלם פאשיל אצל גבריאל פורה בפריז. נודע כנגן עוגב – בין השאר, בבית הכנסת קורל של בוקרשט - שבו פעל שנים רבות עד שנת 1924 ובקתדרלה הרומית-קתולית "ספנטול יוסיף" (יוסף הקדוש) בעיר. בצעירותו איחד את האגודות לשירה מקהלתית האוסטרית והגרמנית בבוקרשט לאגודה אחת - "אגודת השירה הגרמנית של בוקרשט - החברה הכוראלית הגרמנית קונקורדיה" *Deutscher Gesangverein Eintracht - Societatea corală germană Concordia*, כמו כן ניהל את ה - Deutsche Liedertafel בבוקרשט.

יוסיף פאשיל היה ידוע גם כמורה לפסנתר והרמוניה ועם תלמידיו נמנה מלחין הרומאנסות יונל פרניק. הוא היה גם המורה הראשון לפסנתר של דינו ליפאטי.

יוסיף פאשיל עצמו הלחין רומאנסות שנשארו נכסי צאן ברזל בתולדות המוזיקה הקלה הרומנית, כמו:
"תחת עץ הדובדבן המלבלב" (*Sub vişinul înflorit*) (מילים: קרול סקרוב),
"בקרחת היער על יד הכרם" ( *În rariştea de lângă vii*), "מה את רוצה?" (Ce vrei?) ,(מילים י. דוריאנו), *Ochii tăi frumoşi şi limpezi* ("עיניך היפות והבהירות") ואחרות.

פאשיל יצר מוזיקה לעוגב, מוזיקה מקהלתית, לתזמורת כלי נשיפה, האופרה ""מריוארה" לפי לברית של המלכה אליסאבטה של רומניה, קנטטת חג המולד, פנטזיה רפסודית, "אווה מריה", פוט פורי של מוזיקה עממית רומנית "הפרח של רומניה", מוזיקה ליטורגית קתולית.

הלחין גם קטעי חזנות כמו היצירה "מגן אבות" (1919) אותה הקדיש לחזן ארנולד וקר, לזיכרון עבודתם המשותפת בבית הכנסת הקורל בבוקרשט.

לקריאה נוספת
------------

* Metz, Franz, "*Die Musikkultur der österreichischen Kolonie in Bukarest. Josef Paschill und die Bukarester Deutsche Liedertafel*", Monographie, in Eckhard Grunewald - *Berichte und Forschungen* 10/2002, Tom 10, "Bundes Institut für Kultur und Geschichte der Deutschen im östlichen Europa" Oldenbourg

קישורים חיצוניים
----------------

* יוסיף פאשיל, באתר Discogs (באנגלית)
* יצירות של פאשיל באתר על המורשת הגרמנית בדרום-מזרח אירופה
* studi מספר פרטים על פעילותו במאמר על אנסקו והעוגב- מאת פרנץ מץ, 2005 (בגרמנית)
* הרומנסה Sub vişinul inflorit בביצוע מריה רדוקאנו ומקסים בלצ'וג - באתר יו-טיוב, סרטון באתר יוטיוב
* מזכרונותיו של ולנטין ליפאטי על אחיו דינו ליפאטי - באתר של קתרין אמבר Catherine Imbert

* ,Catherine Imbert - *Dinu Lipatti raconté par son frère Valentin Lipatti* *Lettre du Musicien*,, numéro hors série Piano No.9.1995-1996 p.105

הערות שוליים
------------

1. ↑  Catherine Imbert

|  |  |
| --- | --- |
| בקרת זהויות עריכת הנתון בוויקינתונים | 
* NKC: mzk2010615885
* VIAF: 160654566
* WorldCat: viaf-160654566

 |
**יוסיף פרנק** (בקרואטית: **Josip Frank**;‏ 16 באפריל 1844, אוסייק, האימפריה האוסטרית - 17 בדצמבר 1911, זאגרב, האימפריה האוסטרו-הונגרית) היה פוליטיקאי, משפטן ולאומן קרואטי. נמנה עם ראשי מפלגת הזכויות הקרואטית הלאומנית. יהודי מומר. נכדו היה אאוגן קווטרניק ראש שירותי הביטחון של משטר האוסטאשה במדינת קרואטיה העצמאית.

קורות חיים
----------

יוסיף פרנק נולד באוסייק במשפחה יהודית, בן לעמנואל והלנה ואח ליעקב. ב-1862 סיים בית ספר תיכון בעיר הולדתו. לאחר סיום התיכון התנצר ואימץ את הנצרות הקתולית. בהמשך, ב-1868 רכש תואר במשפטים באוניברסיטת וינה. ב-1872 עבר לזאגרב ובה פתח משרד לעריכת דין וב-1873 נישא לאולגה לבית רוֹיְצֶ'בִיץ' בת למשפחה אמידה מבלה צרקווה ולזוג נולדו 5 ילדים.

הוא השתלב בחיים הפוליטיים ומתח ביקורת על ההנהגה הקרואטית בשל רצונה בהשתלבות באימפריה האוסטרו-הונגרית, ויצירת ישות הכלאיים ממלכת קרואטיה-סלאבוניה תוך ויתור על שאיפותיהם הלאומיות של הקרואטים. ב-1880 נבחר למועצת העיר זאגרב. ב-1890 הצטרף "למפלגת הזכויות הקרואטית" ועד מהרה השתלב בהנהגתה והיה לאידאולוג הראשי שלה. ב-1897 התמנה ליושב ראש המפלגה. הוא נבחר לפרלמנט (הסאבור) הקרואטי והיה חבר בוועדות הכספים והתקציבים שלו. פרנק נקט במדיניות אנטי סרבית מובהקת והתנגד לרקימת קשרים קרובים עם ממלכת סרביה. במקביל עמדותיו הלאומניות-קיצוניות הובילו לעימותים בתוך מחנה הימין הלאומני הקרואטי, ולהחלשת כוחו. ב-1908 חל פילוג במפלגת הזכויות הקרואטית. ב-1909 חלה יוסיף פרנק ונאלץ לפרוש מפעילות פוליטית. מפלגתו מיתנה את עמדותיה, והתאחדה מחדש בשם "מפלגת הזכויות הנוצרית-סוציאלית". יוסיף פרנק נפטר ב-1911 ונקבר בבית הקברות מירוגוי. מפלגתו הייתה הכר האידאולוגי לצמיחת תנועת האוסטאשה ואנשי התנועות הבדלניות כונו "פרנקיסטים" על שמו.

שני בניו של יוסיף פרנק, ולדימיר ואיבו המשיכו את דרכו הפוליטית. ביתו אולגה נישאה לסלאבקו קווטרניק מראשי תנועת האוסטאשה ובנם אאוגן היה ראש שירותי הביטחון של הארגון.

קישורים חיצוניים
----------------

ויקישיתוף מדיה וקבצים בנושא **יוסיף פרנק** בוויקישיתוף

הערות שוליים
------------

1. 1 2  יוסיף פרנק, באתר zbl.lzmk.hr (בקרואטית).
2. ↑  **הקהילה היהודית בזאגרב - היהודים בפוליטיקה הקרואטית**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 130.

|  |  |
| --- | --- |
| בקרת זהויות עריכת הנתון בוויקינתונים | 
* GND: 120820838
* ISNI: 0000 0000 1560 4844
* LCCN: nb2016000400
* NKC: js20211130764
* VIAF: 13148479
* WorldCat: lccn-nb2016000400

 |
**פלויד לאנדיס** (אנגלית: **Floyd Landis**; נולד ב-14 באוקטובר 1975) הוא רוכב אופניים אמריקאי. בשנת 2006 זכה בטור דה פראנס, אך התואר נשלל ממנו בשל כמות גבוהה מהמותר של טסטוסטרון שנמצאה בבדיקת סמים שנעשתה לו.

קריירה
------

פלויד לאנדיס נולד ב-14 באוקטובר 1975 בלנקאסטר למשפחה מנוניטית. היה חבר לקבוצה של לאנס ארמסטרונג עד 2004 אך החליף קבוצה בשנת 2005.

לאנדיס החל את הקריירה המקצועית שלו בשנת 1999. הוא התחרה אז בקבוצת Mercury-Viatel. לאחר מכן, בין השנים 2002 ו-2004 הוא התחרה תחת קבוצת US Postal וב-2005 הצטרף לקבוצת Phonak.

אצל לאנדיס התגלתה בעיה חמורה באחת מעצמות רגליו לאחר פציעה קשה, אך למרות זאת המשיך לרכב ולמרות כאבים חזקים, ויש האומרים בזכותם, הצליח לנצח את הטור דה פראנס בשנת 2006. לאחר הטור, עבר לאנדיס ניתוח מוצלח להחלפת העצם החולה.

לאחר הטור, שבו הצליח לאנדיס לחזור מפיגור משמעותי בצורה מרשימה, וכמעט בלתי אפשרית, בקטע ה-17, בו סגר פער של שמונה דקות ממתחריו, נמצאה בבדיקת סמים שנעשתה ללאנדיס מאותו היום כמות טסטוסטרון גבוהה מהנורמה. לאחר בדיקת שתי המבחנות נמצא כי מדובר בכמות בלתי חוקית והטסטוסטרון הרב נמצא סינתטי, ובעקבות כך הוחלט באופן חסר תקדים לשלול מלאנדיס את התואר, (אוסקר פריירו הספרדי שסיים שני הוכר כמנצח המרוץ) ולהשעות אותו לשנתיים מרכיבה. למרות ממצאים אלה, ממשיך לאנדיס להכחיש כי השתמש בטסטוסטרון ונלחם להוכחת זכאותו. לאחר מאבק משפטי ארוך, לא הצליח לאנדיס להוכיח את חפותו והתואר של זוכה ה"טור" בשנת 2006 נשלל ממנו רשמית. לאנדיס ערער על החלטת השעייתו לבית הדין הבינלאומי לערעורים בספורט (CAS), שמושבו בשווייץ, אך גם בית דין זה דחה ב-30 ביוני 2008 את ערעורו.

בשנת 2009 סיים לאנדיס את השעייתו, וחזר לרכיבה במדי קבוצת OUCH-Maxxis.

במאי 2010, לאחר כמעט ארבע שנים בהן נאבק על חפותו, שלח לאנדיס מסר בדואר אלקטרוני לראשי התאחדות האופניים העולמית (שתוכנו הודלף לעיתונות לאחר שלושה שבועות) ובו הודה כי השתמש באופן שיטתי בחומרי אמרוץ. באותו מסר הוא אף טען כי לאנס ארמסטרונג ורוכבים נוספים בקבוצתם השתמשו אף הם באופן שיטתי ומתמשך בחומרי אמרוץ. נכון ל-2010, משתף לאנדיס פעולה עם חקירה של מנהל המזון והתרופות האמריקאי בנושא זה.

הישגים בולטים
-------------

* מקום שלישי בטור דה ל'אווניר (Tour de l'Avenir) ב-1999
* ניצחון בטור של Poitou-Charentes ב-2000
* מקום שני בדופינה ליברה ב-2002
* ניצחון בוואלטה או אלגארבה ב-2004
* ניצחון בטור של קליפורניה ב-2006
* ניצחון במירוץ פריז - ניס ב-2006
* ניצחון בטור דה ג'ורג'יה ב-2006

השתתפויות בטור דה פראנס
-----------------------

* 2002 - מקום 61
* 2003 - מקום 77
* 2004 - מקום 23
* 2005 - מקום 9
* 2006 - מקום 1 (ניצחון בטור), התואר נשלל

קישורים חיצוניים
----------------

ויקישיתוף מדיה וקבצים בנושא **פלויד לאנדיס** בוויקישיתוף
* 

* אתר האינטרנט הרשמי של פלויד לאנדיס

* פלויד לאנדיס, באתר Cycling Archives
* רשימת תארים והישגים
* וויליאם פות'רינגהם, 30 שנה חיכו לו, באתר הארץ, 24 ביולי 2006

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4062 330X
* LCCN: n2007026327
* NTA: 303632585
* VIAF: 28978752
* WorldCat: lccn-n2007026327

 |
**מימינו** (גאורגית: მიმინო, רוסית: Мимино) הוא סרט קולנוע קומי של הבמאי הגאורגי-סובייטי גיאורגי דאנליה משנת 1977.

הפקה
----

בתפקיד הראשי בסרט מופיע הזמר והשחקן הגאורגי מפורסם וחטנג קיקבידזה. הגיבור הראשי הוא טייס בשם וַלִיקוֹ, המכונה "מימינו" (בז בגאורגית), העובד בקווי תעופה מקומיים ומטיס מסוק בין כפרים קטנים בגאורגיה. חלומו של מימינו הוא לעבוד כטייס מטוס בקווי תעופה בינלאומיים. לשם כך הוא נוסע למוסקבה כדי לנסות להתקבל לעבודה ברשות התעופה הממלכתית של ברית המועצות. במוסקבה הוא פוגש נהג משאית ארמני בשם רוביק (פרונזיק מקרטצ'יאן) ויחד איתו נקלע למצבים משעשעים שמציגים את הרבגוניות של העמים השונים של ברית המועצות.

ישנו קטע בסרט בו מימינו מבקש מהטלפנית בשדה התעופה לחייג לתלאווי, עיר בגאורגיה, ובטעות היא מחייגת לתל אביב, ועונה לו יהודי שעלה לישראל מגאורגיה. לאחר שמתבררת הטעות, מבקש ממנו התל אביבי לשיר לו שיר גאורגי כלשהו והשירה של מימינו בטלפון גורמת לו לבכי. בכך הסרט מביע זכר לכמיהה של העולים מגאורגיה באותם ימים, בהם מסך הברזל מנע מהם כל קשר עם ארץ מוצאם.

הסרט דובר רוסית וגאורגית.

"מימינו" היה לאחד הסרטים המצליחים ביותר שיצאו בברית המועצות. הוא המשיך להיות משודר לעיתים קרובות בטלוויזיה שנים רבות אחרי יציאתו. משפטים רבים ממנו, במיוחד הדיאלוגים ברוסית מעט קלוקלת בין וליקו לבין רוביק, הפכו למטבעות לשון ברוסית. גם שיר הנושא של הסרט, "צ'יטו גווריטו", המבוצע בשפה הגאורגית על ידי קיקבידזה, הפך ללהיט גדול בכל ברית המועצות.

הסרט קיבל את מדליית הזהב בפסטיבל הסרטים הבינלאומי שנערך במוסקבה.

קישורים חיצוניים
----------------

ויקישיתוף מדיה וקבצים בנושא **מימינו** בוויקישיתוף

* "מימינו", במסד הנתונים הקולנועיים IMDb (באנגלית)
* "מימינו", באתר נטפליקס
* "מימינו", באתר AllMovie (באנגלית)
* "מימינו", באתר Rotten Tomatoes (באנגלית)
* "מימינו", במסד הנתונים הקולנועיים KinoPoisk (ברוסית)
עצי פלומריה במקדש בלאוס
**פלומריה** (שם מדעי: *Plumeria*) הוא סוג של עץ נוי נפוץ ממשפחת ההרדופיים בן שמונה מינים שמקורו באמריקה הטרופית והסוב-טרופית. הסוג מורכב ברובו ממיני עצים ושיחים נשירים. מקור הפלומריה הוא בוונצאולה, מדינות מרכז אמריקה ומקסיקו, אך היא משגשגת בכל אזור בעל אקלים טרופי. 

בארץ הצמח נקרא פיטנה, שייתכן שזהו גם שמו הערבי.

מאפיינים
--------

הפלומריה קרובה מבחינה בוטנית להרדוף הנחלים וכמוהו מכילה שרף חלבי רעיל ביותר. מיני הפלומריה השונים נבדלים זה מזה בצבע הפרחים ובצורת העלים. פרחי הפלומריה ריחניים ובשעות הלילה מגבירים את ריחם על מנת למשוך אליהם עשים להאבקה. לפרחי הפלומריה אין צוף ולמעשה הם מוליכים שולל את העשים שעוברים מפרח לפרח ומאביקים אותם. ניתן להרבות את הפלומריה הן בצורת ייחורים והן על ידי הנבטה של זרעים.

הסוג פלומריה נקרא על שמו של החוקר והבוטנאי הצרפתי בן המאה השבע עשרה שארל פלומיה אשר סייר בעולם החדש ותיעד מינים רבים של חיות וצמחים. בשפות לטיניות המין נקרא גם פרנג'יפני (Frangipani) על שם משפחת פרנג'יפאני - משפחת אצולה איטלקית שפיתחה בושם המופק מפרחי הצמח.

בשפת הנאוואטל האצטקית שמו של הפרח הוא **קאקאיוחוצ'יטל** שפירושו הוא "פרח העורב" והאצטקים השתמשו בו למטרות רפואיות רבות. במדינות רבות ברחבי אסיה הפרח משמש כמנחה במקדשים בודהיסטיים, משום שעל פי האגדה בודהה עצמו היה בגלגול קודם עץ פלומריה.

בארץ נפוץ המין פלומריה ריחנית, שנשתל כעץ נוי ביישובים רבים וגינות פרטיות.

* פלומריה במלזיה.פלומריה במלזיה.
* פלומריה במלזיה.פלומריה במלזיה.
* פלומריה בליל, צרפת.פלומריה בליל, צרפת.
* פלומריה בבנגלור, הודו.פלומריה בבנגלור, הודו.
* פלומריה ורודה.פלומריה ורודה.
* פלומריה לבנה.פלומריה לבנה.
* פלומריה לבנה.פלומריה לבנה.
* פלומריה בהודו.פלומריה בהודו.

קישורים חיצוניים
----------------

ויקישיתוף מדיה וקבצים בנושא **פלומריה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* NCBI
* GBIF
* IPNI
* Tropicos
 |

* פלומריה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558093105171

 |
**לוטונג פוליוצפלוס** (שם מדעי: ***Trachypithecus poliocephalus***) הוא מין של קוף מהסוג לוטונג. המין מצוי בסכנת הכחדה חמורה בטבע ונחשב לאחד הפרימטים הנדירים ביותר באסיה, וככל הנראה בעולם כולו, עם אוכלוסייה המוערכת בלא יותר מ-70 פרטים בוגרים. הוא חי בדרום-מזרח אסיה, בווייטנאם ובסין. במקור לוטונג זה השתייך למין *Trachypithecus francoisi* כפרטים לבקנים ובמשך גם כתת-מין נפרד, אך ב-1995 הופרד למין עצמאי. הוא קרובם של לוטונג ג'אווה ולוטונג ממושקף.

מאפיינים
--------

הלוטונג מגיע לאורך של 50 סנטימטרים ולאורך זנב של 85 סנטימטרים בממוצע. המשקל של הזכרים ושל הנקבות מגיע לתשעה קילוגרם. פרוות הקופים הצעירים כתומה-זהובה ובחודש הרביעי הם הופכים לבעלי פרווה של בוגרים שצבעה שחור. הגרון והבטן בהירים, הכתפיים והחלק העליון של החזה ערמוניים, הלחיים זהובות והראש והאוזניים כהים. הם ניזונים בעיקר מעלים צעירים שהם קוטפים מצמרות העצים. העלים מהויים 70% מתזונתם והם מוסיפים גם קליפות עצים, פרחים ופירות.

קופים אלה חיים רוב זמנם קרוב לצוקים דמויי-צריחים עשויים מאבן גיר, הנפוצים בווייטנאם וסין. קופים אלה חיים בעיקר בין המערות ונקרות הצוקים ובהם הם ישנים, ניזונים ונחים. הם משתמשים בצוקים כדי להתגונן מטורפים וממזג אוויר סוער. עם זאת ציידים נמשכו אל קופים אלה והרגו אותם ביעילות בתוך הצוקים והמערות שסביבם.

הקופים ניצודו לאורך השנים עד שהגיעו לסכנת כליה, לטובת שימוש ברפואה עממית סינית בבשרם ועצמותיהם. הקופים חיו יחד כך שרבים מהם נהרגו עם כל ציד. הקופים מוגנים בשמורתם, אך פקחים ששמרו עליהם לעיתים נפגעו ונפצעו קשה מציידים ורבים מהם החליטו לעזוב את השמירה. בנוסף האי שבו חיים הקופים מצוי בתיעוש ונבנים מלונות למשיכת תיירים לאזור, במקום תחומי מחייתם של הקופים.

תת-מינים
--------

* *Trachypithecus poliocephalus poliocephalus* - מצוי באי קט בה (Cát Bà Island) שבווייטנאם
* *Trachypithecus poliocephalus leucocephalus* - מצוי בגואנגשי שבסין

קישורים חיצוניים
----------------

ויקישיתוף מדיה וקבצים בנושא **לוטונג פוליוצפלוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  לוטונג פוליוצפלוס באתר הרשימה האדומה של IUCN
**ג'והור** (במלאית: **Johor**) היא מדינה במלזיה. בראש המדינה עומד סולטאן. ג'והור נמצאת בחלקה המערבי של מלזיה, בדרום חצי האי המלאי, והיא גובלת במלאקה ונגרי סמבילן בצפון-מערב, פהנג בצפון, ים סין הדרומי במזרח, מצר ג'והור (אשר מפריד בינה ובין סינגפור) בדרום ומצר מלאקה במערב. בירתה היא ג'והור באהרו והבירה המלכותית שלה (מקום משכנו של הסולטאן) היא מואר.

שמה המורחב של המדינה הוא **ג'והור דרול טקזים** (במלאית: **Johor Darul Takzim**, בג'אווי: **جوهر دارالتّعظيم**). מקור "דרול טקזים" הוא מערבית (دارالتّعظيم, בתעתיק מדויק: דאר אלתעט'ים, בתעתיק חופשי: דאר א-תעזים) ומשמעות השם היא "בית ההאדרה".

היסטוריה
--------

בשטחים בהם נמצאת ג'והור כיום נוסדה בתחילת המאה ה-16 סולטנות ג'והור. הסולטנות הוקמה על ידי בנו של הסולטאן האחרון של סולטנות מלאקה לאחר שפורטוגל כבשה אותה. בשיאה, במחצית השנייה של המאה ה-17, שלטה הסולטנות החדשה גם בשטחי מדינות מלאקה ופהנג של היום ובחלקים מסומטרה והייתה מרכז מסחרי חשוב באזור. עם זאת בהמשך המאה ה-17 ובמאה ה-18 היא החלה להיחלש ולאבד מריבונותה.

במאה ה-19 הסולטנות החלה להתפרק והיא נותרה רק עם חלקיה בחצי האי המלאי. בנוסף בריטניה התחילה להשתלט על הסולטנות בהדרגתיות. בסוף המאה ה-19 הסולטאן אבו בכר הוביל תהליך של מודרניזציה במהלכו נוצרה חוקה לג'והור והשלטון האדמיניסטרטיבי בה עבר לסגנון בריטי. באותו זמן הגיע למדינה גם זרם של מהגרים סיניים שעסקו בחקלאות.

במהלך מלחמת העולם השנייה נכבשה ג'והור על ידי האימפריה היפנית ולקראת סוף המלחמה היא שוחררה על ידי כוחות בעלות הברית. ב-1946 צורפה ג'והור לאיחוד המלאי, שהיה ניסיון להקים קולוניה בריטית פדרטיבית שתאגד בתוכה את כל השטחים של מלזיה כיום בחצי האי המלאי. ג'והור, כמו יתר חלקי האיחוד, התנגדה לו ופעלה למען השגת עצמאות. ב-1948 האיחוד הפך להיות פדרציית מלאיה, אשר קיבלה את עצמאותה ב-1957. פדרציית מלאיה הייתה בין המרכיבים של מלזיה שהוקמה ב-1963.

קישורים חיצוניים
----------------

ויקישיתוף מדיה וקבצים בנושא **ג'והור** בוויקישיתוף
* 

* אתר האינטרנט הרשמי של ג'והור
* ג'והור, באתר אנציקלופדיה בריטניקה (באנגלית)

| מדינות מלזיה |
| --- |
| מדינות | מלאקהמלאקה מלאקה • סבהסבה סבה • סראוואקסראוואק סראוואק • פננגפננג פננג | מפת מדינות מלזיה |
| סולטנויות | ג'והור (מלזיה)ג'והור (מלזיה) ג'והור • טרנגנוטרנגנו טרנגנו • סלנגורסלנגור סלנגור • פהנגפהנג פהנג • פרקפרק פרק • קדהקדה קדה • קלנטןקלנטן קלנטן |
| ממלכות | נגרי סמבילןנגרי סמבילן נגרי סמבילן • פרליספרליס פרליס |
| טריטוריות פדרליות | לבואןלבואן לבואן • פוטרג'איהפוטרג'איה פוטרג'איה • קואלה לומפורקואלה לומפור קואלה לומפור |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548171605171
* GND: 4096604-5
* LCCN: n81012417
* MusicBrainz: 7074ad56-379d-4298-bb88-80fdf249cf86
* NKC: ge1078607
* VIAF: 267156929
* WorldCat: lccn-n81012417

 |
מימן ברומי, HBr בכתיב כימי, הוא תרכובת של מימן וברום. החומר הוא חומצה חזקה והתמיסה המיימית נקראת חומצת מימן ברומי. החומר מסיס מאוד במים, ריכוז משקלי של HBr בתמיסה הרוויה 68.85%. ריכוז האזיאוטרופ 47.6% והתמיסה האזיאטרופית רותחת ב124.3^{\circ }C. בהרתחת תמיסה מרוכזת פחות יתנדפו מים עד לקבלת הריכוז האזיאטרופי.

### הכנה

ניתן לקבל מימן ברומי בזיקוק תמיסת מלח ברום כאשלגן ברומי או נתרן ברומי עם חומצה זרחתית או חומצה גופרתית מהולה

2KBr+H\_{2}SO\_{4}\rightarrow K\_{2}SO\_{4}+2HBr

משתמשים בחומצה גופרתית מהולה כדי להימנע מהתגובה המתרחשת עם חומצה מרוכזת

2KBr+H\_{2}SO\_{4}\rightarrow Br\_{2}+SO\_{2}+H\_{2}O

ניתן להפיק מימן ברומי גם בתגובה של ברום עם גופרית או זרחן

Br\_{2}+S+2H\_{2}O\rightarrow 4HBr+SO\_{2}

או בתגובת החיזור

Br\_{2}+H\_{3}PO\_{3}+2H\_{2}O\rightarrow 2HBr+H\_{3}PO\_{4}

### שימושים

משתמשים ב HBr להכנת תרכובות אורגנו-ברום. בסיפוח בנוכחות רדיקל או בהקרנת UV על אלקן מתקבל אלקיל-ברומיד טרמינלי (ברום על הפחמן בקצה השרשרת) כלומר בניגוד לכלל מרקובניקוב

RCH=CH\_{2}+HBr\rightarrow RCH\_{2}-CH\_{2}Br

סיפוח ללא רדיקלים ובחושך נותן בעיקר את התוצר המצופה לפי כלל מרקובניקוב

מימן ברומי מגיב עם דיכלורומתאן לקבלת ברומוכלורומתאן ודיברומתאן:

{\displaystyle CH\_{2}Cl\_{2}+HBr\rightarrow CH\_{2}ClBr+CH\_{2}ClBr}

CH\_{2}ClBr+HBr\rightarrow CH\_{2}Br\_{2}+HCl

קישורים חיצוניים
----------------

ויקישיתוף מדיה וקבצים בנושא **מימן ברומי** בוויקישיתוף

הערות שוליים
------------

1. ↑  William Brown, Brent Iverson, Eric Anslyn, Christopher Foote, **Organic Chemistry**, Cengage Learning, 2013, עמ' 330

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534558005171
* GND: 4289691-5
* LCCN: sh89005875

 |
**פלוטוזאורוס** (שם מדעי: *Plotosaurus*; מילולית: "לטאה שחיינית") הוא סוג זוחל ימי ממשפחת המוזאזאוריים שחי בסוף הקרטיקון. בצורתו הוא היה נחשי יותר ומותאם יותר למים מקרוביו.

מאפיינים
--------

מאובני הפלוטוזאורוס נמצאו בחופי קליפורניה ותוארו בידי החוקר צ'ארלס לואיס קאמפ (Charles Lewis Camp) ב-1942. במקור הוא קיבל את השם "Kolposaurus", אשר עבר לסוג אחר - הנותוזאורוס (ובוטל בהמשך). השם הנוכחי ניתן לו מקאמפ ב-1951 ומשמעו: "לטאה שחיינית", והוא באמת היה קרובם של הלטאות והנחשים. 

מוסזאור זה היה מותאם מאוד לחיים בים אשר הגיע לאורך 9-13 מטר, והיה בעל גוף זרים, ראש קטן בעל לסתות ארוכות מלאות שיניים מחודדות וסנפירים ארוכים. הוא היה בעל גוף מפותל וזנב רחב שדמה לזנב-דג. העיניים הותאמו לראייה חדה והגוף היה כנראה מצופה בקשקשים של לטאות.

המוסזאור היה טורף גדול שרדף אחרי זוחלי ים אחרים, פטרוזאורים שעפו מעל הים, רכיכות ודגים כמו כרישים והוא כנראה חי בים הפתוח. הוא נכחד סופית לפני 66 מיליון שנה יחד עם אחרוני הדינוזאורים.

בתרבות
------

זוחל ימי זה הופיע במשחק עולם היורה: המשחק.

קישורים חיצוניים
----------------

ויקישיתוף מדיה וקבצים בנושא **פלוטוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**לוטוס אלטרה** (באנגלית: **Lotus Eletre**) היא מכונית ספורט חשמלית במרכב קרוסאובר קופה, בעלת ארבעה מקומות ישיבה, שמיוצרת על ידי לוטוס משנת 2022. היא נחשפה ב-30 במרץ 2022. היא הקרוסאובר הראשון של המותג והמכונית החשמלית הראשונה של המותג שמיוצרת בייצור סדרתי.

סקירה כללית
-----------

האלטרה מבוססת על פלטפורמה ייעודית שפותחה על ידי לוטוס עצמה כך שלא מדובר בפלטפורמה שנלקחה מחברת האם ג'ילי או מאחת חברות הבת כמו וולוו. הפלטפורמה הזו עושה שימוש נרחב באלומיניום וסיבי פחמן בכדי להפחית משקל ולהשיג קשיחות גבוהה לפיתול והיא מאפשרת בנוסף טעינה במתח של 800 וואט ובהספק של עד 350 קילוואט כך שבזמן של 20 דקות טעינה ניתן להוסיף כ-400 ק"מ לטווח. הדגם נשען כסטנדרט על קפיצי אוויר אליהם הרוכשים יוכלו להוסיף בולמים אדפטיביים, מערכת היגוי אחורית וסוג של דיפרנציאל מוגבל החלקה.

לוטוס עדיין לא חושפת את כל הפרטים על מערכת ההנעה החשמלית של הדגם אך היא כן מציינת שהדגם מצויד בסוללה בקיבלות של מעל ל-100 קוט"ש המאפשרת לדגם טווח נסיעה של כ-600 ק"מ. בנוסף, לוטוס מציינת כי דגם הבסיס ישווק עם מערכת הנעה בהספק כולל של מעל ל־600 כ"ס המאפשרת להשיג נתון תאוצה מ-0 ל-100 קמ"ש של פחות מ-3.0 שניות ומהירות מרבית של 260 קמ"ש.

קישורים חיצוניים
----------------

ויקישיתוף מדיה וקבצים בנושא **לוטוס אלטרה** בוויקישיתוף
* 

* אתר האינטרנט הרשמי של לוטוס אלטרה (באנגלית בריטית)

הערות שוליים
------------

1. ↑  לוטוס מציגה את האלטרה, באתר EV Magazine | מגזין רכב חשמלי, ‏2022-03-30
2. ↑  בוריס רוזנר, הכירו את לוטוס אלטרה - רכב הפנאי החשמלי הראשון של המותג, באתר פורטל הרכב גיר, ‏30 במרץ 2022
3. ↑  cartube, עידן חדש בלוטוס: לוטוס אלטרה - קרוסאובר חשמלי - cartube, באתר www.cartube.co.il

| לוטוס |
| --- |
| אישיים | קולין צ'פמן - מייסד |  |
| כלי רכב נוכחיים | לוטוס אימירה • לוטוס איוויה • לוטוס אלטרה |
| אחר | ג'ילי (חברת האם) |
**מימורפלטה** (שם מדעי: ***Mymoorapelta***; משמעות השם: "המגן של מיגת-מור") הוא סוג של דינוזאור צמחוני ממשפחת הנודוזאוריים שהתקיים במשך היורה העליון שלפני 155 עד 150 מיליון שנה מזמננו. הסוג כולל מין אחד - *Mymoorapelta maysi*. המימורפלטה היה נודוזאור קדום ביותר, בין הבודדים (לצד הגרגוילאוזאורוס) שהתקיימו ביורה ולא בקרטיקון.

המאובנים שלו נמצאו בתצורת מוריסון במערב קולורדו והוא תואר וסווג על ידי הפלאונטולוגים קנת' קרפנטר (אנ') וג'יימס קירקלנד (אנ'). את שמו הוא קיבל ממחצבות "מיגת-מור", בהם התגלה.

המימורפלטה היה אנקילוזאור קטן ממדים ארבע-רגלי שהגיע לאורך של 2.7 עד 3 מטרים, לגובה של 1 מטר בכתפיים ולמשקל של כ-200 ק"ג. בדומה למרבית האנקילוזאורים היה בעל לוחיות שריון אוסטאודרם לאורך גופו, היה בעל גפיים קצרות, גולגולת שטוחה וקשה ובלסתותיו החלשות היו סוללת שיניים קצרות שהתאימו לטחינת צמחייה.

הוא משתייך למשפחת הנודוזאוריים, אף שאיננו קרוב לדינוזאור כלשהו. בעבר השתייך לתת-המשפחה Polacanthidae, אך כיום נחשב לסוג ללא מקור במשפחה.

קישורים חיצוניים
----------------

ויקישיתוף מדיה וקבצים בנושא **מימורפלטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**דאלי** (בגאורגית: **დალი**, באוסטית: dælimon, סוג של דמון) היא אלת הציד במיתולוגיה הגאורגית, ואשת האבנים והחיות. דאלי ידועה כפתיינית בעלת רומנים רבים עם ציידים, וככזאת שהורגת בצורה ברוטלית את מי שבוגד בה.

מיתולוגיה סוואנית
-----------------

מופיעה בפולקלור הסוואני (סוואנתי בצפון מערב גאורגיה) כ**דאל** (Dæl), יש אומרים שדאלי היא הצאצא של דאל הסוואני, סמל לאישה יפהפייה, בעלת שיער בצבע זהב ועור לבן קורן שזוהר גם בחושך. היא מתגוררת גבוה בהרים, בדרך כלל במקומות שכף רגלו של אדם לא דרכה בהם מעולם. היא חיה במערה, ומדי יום צופה בעדר חיות פראיות החוסות תחת הגנתה, כמו רועה צאן אנושי. חלק מהשירים אפילו מתאר אותה חולבת עז בר. היא לא מתנגדת לחלוק את העדר עם ציידים, כל עוד מתקיימים תנאים מסוימים ולא עוברים על איסורי הטאבו. הציידים יכולים לצוד רק את כמות החיות שהם יכולים לשאת בחזרה לכפריהם. בין חיות העדר מעורבים אלים המחופשים לחיות (בעלות קרניים מזהב), אותן אסור לצוד. אם הצייד מצליח לצוד חיה, חייבים להציע לדאלי חתיכה מהניצוד כהכרת תודה. 

מהסיפורים הבולטים במיתולוגיה הסוואנית:

* "דאלי והצייד" המקולל, סיפור בעל כמה וכמה וריאציות. הסיפור מתחיל במפגש בין דאלי לבין צייד מיתולוגי בשם **בטגיל** (Betgil), אותו בחרה דאלי להיות מאהבה. היא נותנת לו אות לאהבתה - מיטה, טבעת או קמע (שונה בגרסאות שונות), ומבקשת ממנו להימנע מכל מגע עם אישה אנושית, כולל עם אשתו. כל עוד סיפק את רצונותיה של האלה, לא חזר לביתו בידיים ריקות. יום אחד הוא מפר את הבטחתו, ושוכב עם אשתו וגם עם אשת אחיו. האלה משנה עצמה ליעל לבן, ויורדת לכפרו של הצייד. היא מגיעה לכפר, שם בגטיל וקרובי משפחתו רוקדים במעגל. היעל רץ אל מרכז המעגל ובורח, וגורם לבגטיל לרדוף אחריו. הצייד מטפס על ההר מעלה ומעלה גם שהדרך מתחתיו מתפוררת. כשהוא מגיע לפסגה, חזרה האלה לצורתה המקורית והתעמתה עם בגטיל המבועת, ולאחר מכן עזבה אותו ליפול מההר (ובגרסה אחרת דוחפת אותו) לעבר מותו.
* "דאל ודיליס וורסקלאבי" או דאל וכוכב הבוקר.
* "דאל והולדת ילד", כפי שמוסבר בשיר לריקוד סוואני מפורסם, צייד בהרים שומע את האלה מיללת מכאבי לידה. לפני שהוא הצליח להגיע אליה היא יולדת את הילד, וזאב תופס אותו כאשר הוא נופל לקרקע. הצייד הורג את הזאב, משיב את התינוק לדאל, ומקבל בתמורה הבטחה להצלחה בצייד. האב לא מוזכר בסיפור (אם הוא קיים), וגם לא גורלו של הילד כשהתבגר.
* סיפור לידתו של אמירני, בנה.

דמיון למיתולוגיות אחרות
-----------------------

המילה דאלי קרובה למילה אל בשפות הקווקזיות (צ'צ'נית: dēla, אינגושטית: dǣlə, בבאטית: dalə).

חוקרים טוענים כי סאמדזימרי ואחיותיה הן אף הן צאצאיות של דאלי. ישנם כאלה המוצאים דמיון בינה לבין אפרודיטה מהמיתולוגיה היוונית - היופי, העירום, פיתוי והחיבה למחרוזות זהב. כמו כן מייחסים לה דמיון לאינה אישתר מהמיתולוגיה המסופוטמית, שניהם ציידים, ורועי צאן.

מקורות
------

* THE MEANING OF DÆL. SYMBOLIC AND SPATIAL ASSOCIATIONS OF THE SOUTH CAUCASIAN GODDESS OF GAME ANIMALS
**לוטונג ג'אווה** (שם מדעי: *Trachypithecus auratus*) הקרוי גם **לנגור ג'אווה** הוא מין בסוג לוטונג (או לנגור) במשפחת קופים בעלי זנב. המין אנדמי לאי ג'אווה ולאיים המקיפים אותו.

מאפיינים
--------

צבעו של הלוטונג ג'אווה שחור עם גוון חום ברגליים, בצדדים וב"פאות הלחיים".
כשאר הלנגורים, זנבו ארוך ומגיע לאורך של עד 87 ס"מ, בזמן שאורך הגוף מגיע לאורך של 55 ס"מ בלבד. שני תת-המינים של לוטונג זה דומים בהופעתם ונפרדים גאוגרפית; הזכרים והנקבות שחורים, למרות שלנקבות נקודה חיוורת, צהבהבה ולבנה באזור הערווה. הצעירים של שני תת-המינים כתומים. תת-המין הקבוע לא מאבד את צבעו כאשר הוא מתבגר, במקום זאת, צבעו מתכהה במעט, עם צבע צהוב בצדדים, בגפיים ומסביב לאוזניים, עם גוון שחור בגב.

לוטונג ג'אווה מצוי באזורים הפנימיים והחיצוניים של יער הגשם.

פרימט זה פעיל יום וחי ביערות. הוא ברובו אוכל צמחים, תזונתו מכילה עלים, פרחים, פירות ואת ניצני הפרחים, למרות שהוא אוכל גם זחלי חרקים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **לוטונג ג'אווה** |
| ויקימינים טקסונומיה בוויקימינים: **Trachypithecus auratus** |

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  לוטונג ג'אווה באתר הרשימה האדומה של IUCN
פירוש נוסף ערך זה עוסק בהמתנה להתרחשות תהליך הנדסי. אם התכוונתם לזמן ההמתנה לקבלת שירות בתור, ראו תורת התורים.
**זמן השהיה** (באנגלית: **Latency**) הוא מושג מתחום ההנדסה המתאר את פרק הזמן מרגע יזימת תהליך ועד הרגע שבו התהליך אכן מתחיל להתבצע. ייתכן שבמערכת יהיו כמה סוגים של זמני השהיה, התלויים בהתנהגות או במבצע הפעולה.

אלקטרוניקה
----------

זמן ההשהיה באלקטרוניקה הוא הזמן שלוקח למידע מסוים לעבור ממקום למקום במערכת אלקטרונית. אם יש צורך להגדיל את זמן ההשהיה מעבר לזמן זה, למשל כדי להשוות בין זמניה ההשהיה של מספר מסלולי מידע, ניתן לצרף לו רכיבי השהיה מותאמים.

רשתות מיתוג
-----------

זמן השהיה ברשתות מיתוג מנות יכול להיות חד כיווני או כזה שמשלים סיבוב מלא (round-trip). זמן ההשהיה שנדרש למנה להגיע מהמקור ליעד מכונה חד כיווני, וזמן ההשהיה שנמדד מהמקור ליעד ובחזרה יכונה זמן השהיה שמשלים סיבוב מלא. נהוג למדוד זמן השהיה של סיבוב מלא, משום שנוח יותר למדוד את הזמן בנקודה אחת. מערכות הפעלה רבות כוללות תוכנה בשם "פינג" (Ping) אשר שולחת מנה בגודל המינימלי האפשרי וממתינה לתגובה בדמות מנה בגודל זהה המוחזרת מתחנת היעד, וכך מודדת זמן השהיה בסיבוב מלא. כאשר נדרשת מדידה מדויקת יותר, אפשר לבצע מדידה של זמן השהיה חד-כיווני. הגדרת זמן ההשהיה אינה תלויה ברוחב הפס וגודל המנה והוא הזמן המוחלט המינימלי של ההשהיה האפשרית בקו התקשורת.

תקשורת לוויינים
---------------

תקשורת עוברת באוויר במהירות האור, וכל עוד מדובר בתקשורת קרובה לקרקע, הדבר נותן זמן השהיה קצר יחסית. בתקשורת לוויינים שמבוססת בדרך כלל על תקשורת באמצעות לוויינים במסלול גאוסטציונרי, זמן ההשהיה גדול יותר ויכול להגיע עד לסדר גודל של שנייה. זמן זה מורגש, למשל, אצל צופי טלוויזיה שמאזינים לאותו שידור ברדיו. אות הטלוויזיה, שמגיע אליהם דרך לוויין, מושהה יחסית לאות הרדיו.

ניתן להשתמש בלוויינים קרובים יותר, אך הדבר מצריך כמות גדולה של לוויינים ומערכת מורכבת יותר.

מכניקה
------

זמן השהיה במכניקה נקבע לפי מהירות תנועתם וסיבובם של הרכיבים השונים. גם מהירות שילובם של גלגלי שיניים תשפיע על זמן ההשהיה המכני.
**אדיפוקין** או **אדיפוציטוקין** (באנגלית: **Adipokine** או **Adipocytokine**) הוא שם לקבוצה של הורמונים, ציטוקינים וכימוקינים המיוצרים ומופרשים על ידי רקמת השומן ומשפיעים על הומאוסטזיס מטבולי, שובע ורבייה, וכן עם השפעות פרו-דלקתיות ואנטי-דלקתיות. האדיפוקין הראשון שנתגלה היה לפטין בשנת 1994, ומאז נתגלו רבים אחרים.

אדיפוקינים ידועים
-----------------

בין חברי קבוצת האדיפוקינים נכללים:

* לפטין
* אדיפונקטין
* אפלין
* קמרין (RARRES2)
* אינטרלויקין 6 (IL-6)
* מונוציט-כימוסטנט-1 (MCP-1)
* מעכב משפעל פלסמינוגן 1 (PAI-1)
* חלבון קושר רטינול 4 (RBP-4)
* גורם תמותה של גידולים-אלפא (TNFα)
* ויספטין
* אומנטין
* וזפין
* פרוגרנולין
* CTRP4
* רזיסטין

### לפטין

הלפטין, שמכונה לעיתים "חלבון השובע", מיוצר בעיקר באדיפוציטים שברקמת השומן. באדיפוציטים ייצור הלפטין מווסת על ידי מצב תזונתי כאשר באופן כללי, עלייה ברמת הטריגליצרידים הנאגרים גורמת לייצור לפטין גדול יותר, ואילו ירידה ברמת השומן הנאגר מפחיתה את רמות הלפטין. ויסות ייצור הלפטין על ידי מאגרי שומן בגוף מציב היטב את הלפטין כמתפקד בתור מדד למאגרי האנרגיה בגוף. כך, בזמנים של מאגרי אנרגיה לא מספקים (בזמן רעב למשל) רמות הלפטין יורדות; רמות הלפטין הנמוכות מגבירות את התיאבון ומקטינות את השימוש באנרגיה. לעומת זאת, עם מאגרי אנרגיה מספקים, רמות הלפטין המתאימות ממתנות את הדחף לאכול, ומאפשרות שימוש באנרגיה שמאוחסנת בגוף.

### אדיפונקטין

אדיפונקטין הוא האדיפוקין הנפוץ ביותר בסרום, מופרש אך ורק על ידי רקמת השומן. אדיפונקטין, בניגוד ללפטין, מצוי ברמות נמוכות במצב של השמנת יתר ועשוי להוות גורם להגברת הרגישות לאינסולין, אנטי-דלקתי ואנטי-אנתרוגני.

הערות שוליים
------------

1. ↑  Adipokine, ScienceDirect
2. ↑  Guo L, Li Q, Wang W, Yu P, Pan H, Li P, Sun Y, Zhang J. Endocr Res. 2009;34(4):142-54.
3. ↑  MacDougald1, Ormond A. and Burant, Charles F. (September 2007) "The Rapidly Expanding Family of Adipokines" *Cell Metabolism* 6: pp. 159-161
4. ↑  Monzillo, Lais U. (2003) "Effect of Lifestyle Modification on Adipokine Levels in Obese Subjects with Insulin Resistance" *Obesity Research* 11(9): pp. 1048-1054
5. ↑  Christiansen T. Richelsen B. and Bruun J.M. (2005) "Monocyte chemoattractant protein-1 is produced in isolated adipocytes, associated with adiposity and reduced after weight loss in morbid obese subjects" *International Journal of Obesity* 29: pp. 146–150
6. ↑  Leptin, ScienceDirect
7. ↑  Adiponectin, ScienceDirect
**לורדנה דה אמיצ'יס** (בהולנדית: **Loredana De Amicis**; נולדה ב-1986) היא זמרת בלגית ממוצא איטלקי. מאז 2008 חברה בלהקת "פאביולה 2".

קורות חייה
----------

דה אמיצ'יס נולדה ב-1986 למשפחה פלמית ממוצא איטלקי, ששורשיה נעוצים בלימבורג שבהולנד. 

בשנת 2014 זכה שירה "She's after my piano" בתואר "להיט הקיץ של רדיו2". בשנת 2022 הגיעה למקום השני בגרסה הפלמית ל"זמר במסכה", ששודרה בערוץ VTM, בתחפושת האבירה. באותה שנה חגגה עם בן-זוגה ועם עמיתה ללהקת "פאביולה 2" את ההופעה ה-1,000 שלהם יחד. ב-8 בנובמבר, במהלך תוכנית הרדיו "Kawtar & Keyaert" ב-MNM, נחשפו שמות שבעת המשתתפים בקדם הבלגי לאירוויזיון 2023, שיתקיים בליברפול שבממלכה המאוחדת. בין המתחרים נכללה דה אמיצ'יס. הם נבחרו על ידי צוות מיוחד המורכב ממומחים למוזיקה מטעם VRT בהתייעצות חברות התקליטים ומנהליהם. שירי המועמדים הוכרזו ב-15 בדצמבר יחד עם קטעים קצרים מהם באורך עשרים ושתיים שניות. ב-9 בינואר 2023 ביצעה את שני שיריה לתחרות, "Dream in Colours" ו-"You Lift Me Up", מול ששת המתמודדים האחרים, וזכתה מהם לביקורות ולמשובים שונים. לבסוף, בחרה את "You Lift Me Up", והמשיכה אתו לשלב הגמר. היא הגיעה למקום השישי עם 167 נקודות.

הערות שוליים
------------

1. ↑  "'Eurosong 2023' vanaf 9 januari week lang op tv". *Songfestival.be* (בהולנדית). 2022-11-08. נבדק ב-2022-11-08.
2. ↑  Paelinck, Gianni (2022-12-20). "Eurosong 2023: zo gaan we in de week voor de finale van 14 naar 7 liedjes". *vrtnws.be* (בהולנדית). נבדק ב-2022-12-20.
**לידיה פסטור** (בפולנית: **Lidka Pastor**) הייתה שחיינית יהודייה-פולנייה. אלופה ושיאנית פולין בשחייה.

ביוגרפיה
--------

פסטור התאמנה בקבוצת הכח ביליץ, לצידן של זאוברמן, גרטרודה דוידוביץ' ופאני קנדל היא התאמנה בבריכת השחייה פנורמה שנפתחה בשנת 1936, אחד המתקנים המודרניים ביותר באירופה.

### 1935

במכביה השנייה שנערכה בחיפה באפריל 1935 היא זכתה במדליית ארד במשחה שליחות 4x100 מטר חופשי ביחד עם גרטרודה דוידוביץ' ופאני קנדל בתוצאה של 7:11.2 דקות, אחרי אוסטריה (5:34.6 דקות) וארץ ישראל (6:02.6 דקות) וסיימה במקום שישי במשחה ל-100 מטר חופשי בתוצאה של 1:35 דקות

בתחרות שנערכה בקרקוב, היא זכתה במדליית זהב במשחה שליחות 3x100 מטר מעורב ביחד עם פאני קנדל וגרטרודה דוידוביץ' בתוצאה של 4:57.5 דקות ובמדליית כסף במשחה ל-100 מטר חופשי בתוצאה של 1:25.3 דקות, אחרי גרטוטרדה דוידוביץ' (1:21.2 דקות)

### 1939

באליפות החורף של פולין שנערכה בוורשה במרץ 1939 במזג אוויר סוער ותחת גשם חזק, היא זכתה במדליית זהב במשחה ל-300 מטר מעורב אישי בתוצאה של 5:40.5 דקות. באליפות פולין שנערכה בביליץ באמצע יולי אותה שנה לעיני 3500–4500 צופים היא זכתה במדליית זהב במשחה שליחות 4x100 מטר חופשי ביחד עם חברותיה זאוברמן, גרטרודה דוידוביץ' ופאני קנדל בשיא פולין חדש של 5:47.7 דקות.

קישורים חיצוניים
----------------

* צבי כתבי, עשירים בגולה ודלים בישראל, דבר, 16 ביוני 1950
* תמונה של לידיה פסטור, תמונה מספר 3

ראו גם
------

ויקישיתוף מדיה וקבצים בנושא **לידיה פסטור** בוויקישיתוף

| עיינו גם בפורטל: |
| --- |
|  | **פורטל שחייה** |

הערות שוליים
------------

1. ↑  המכביה בחיפה, דבר, 10 באפריל 1935
2. ↑  התחרויות הימיות במכביה השניה בחיפה, דואר היום, 11 באפריל 1935
3. ↑  בגולה - "הכח" ביליץ מנצח בשחיה, דואר היום, 9 בספטמבר 1935
4. ↑  "Przegląd Sportowy" כמודיע ומקדם ספורט נשים בפולין בשנת פרוץ מלחמת העולם השנייה (1939), מאמר (בפולנית)
**איגור אסטרלואה אסקסיבר** (בספרדית: **Igor Astraloa Askasibar**; נולד ב-29 במרץ 1976) הוא לשעבר רוכב אופני כביש ספרדי-בסקי. אסטרלואה הוא אלוף העולם לשנת 2003. בנוסף לכך, הוא ניצח בלה פלש ואלון באותה שנה.

קריירה
------

אסטרלואה הפך למקצוען בשנת 2000, כשהצטרף לקבוצת "מרקאטון אונו–אלבאקום" (אנ') האיטלקית לצד מרקו פנטאני. ב-2001 ניצח את גרנד פרי פרימאוורה וסיים שביעי ב-HEW Cyclassics. באותה שנה השתתף לראשונה בגרנד טור כשנבחר לוואלטה אספנייה, אך נטש את המרוץ בקטע ה-10.

ב-2002 הצטרף לקבוצת "סייקו" (אנ') האיטלקית. הוא ניצח את טור בריקסיה, השתתף בג'ירו ד'איטליה וסיים במקום ה-53. אסטרלואה סיים שני ב-HEW Cyclassics ובקלאסיקה סן סבסטיאן, לאחר שהפסיד ללורן ז'אלאבר במאוץ אל קו הסיום בין חמישה רוכבים. הוא השתתף בוואלטה אספנייה, סיים שביעי בפריז–טור ושני בגביע יפן.

ב-2003 אסטרלואה קבע את העונה הטובה בקריירה שלו בעיני רבים, זה התחיל עם ניצחון בקטע בוואלטה ולנסיה. אסטרלואה ניצח את לה פלש ואלון, עם ניצחונו הפך אסטרלואה לרוכב הספרדי הראשון שמנצח במרוץ. הוא סיים שלישי ברונד אום דן הנינגר ורביעי ב-HEW Cyclassics. הוא השתתף בוואלטה אספנייה אבל פרש לפני הקטע ה-11. ב-12 באוקטובר, ניצח אסטרלואה ניצח את אליפות העולם בהמילטון (קנדה) בניצחון שנחשב למפתיע, אסטרלואה סיים בפער של חמש שניות מקבוצה של שלושה רוכבים, אלחנדרו ולוורדה, פטר ואן פטגם, ופאולו בטיני.

עד אפריל 2004 רכב בקבוצת קופידיס, וסיים רביעי במילאנו–סן רמו. ממאי 2004 רכב בקבוצת למפרה. הוא סיים שלישי ב-HEW Cyclassics והשתתף באולימפיאדת אתונה, אך לא סיים את המרוץ.

ב-2005 עבר לקבוצת ברלוורלד הבריטית, הוא ניצח קטע בוואלטה של בורגוס באותנה עונה, סיים חמישי בפריז–בריסל. ב-2006 ניצח את מילאנו–טורינו.

ב-2007 ו-2008 רכב בקבוצת "מילראם" האיטלקית/גרמנית. בעונת 2009 רכב בקבוצת אמיקה–צ'יפס.

פרשיות סמים
-----------

בדצמבר 2010, ה-UCI השעה את אסטרלואה לשנתיים ונענש בקנס של 35,000 אירו לפי בדיקות הדם שלו. למרות ההשעייה, אף אחד מניצחונותיו לא בוטלו.

קישורים חיצוניים
----------------

ויקישיתוף מדיה וקבצים בנושא **איגור אסטרלואה** בוויקישיתוף

* איגור אסטרלואה, באתר olympedia.org
* איגור אסטרלואה, באתר Cycling Archives

הערות שוליים
------------

1. ↑  World Championship -2003, procyclingstats.com
**איגור גורגן** (ברומנית: **Igor Gorgan** נולד ב-2 באוגוסט 1969) הוא בריגדיר גנרל מולדובי המשמש כראש המטה הכללי של הכוחות המזוינים הלאומיים של מולדובה מאז 8 ביולי 2019.

ביוגרפיה
--------

גורגן נולד בדובסרי ב-2 באוגוסט 1969. בגיל 18 הוא התגייס לצבא האדום ועד 1991 למד בבית הספר הצבאי בנובוסיבירסק. לאחר התפרקות ברית המועצות התגייס לצבא מולדובה והוצב בבריגדה הממונעת ה-2 "שטפן הגדול". בין השנים 2001–2002 למד במכללת הפיקוד והמטה הכללי של צבא ארצות הברית בפורט ליונוורת'. בין 2003–2006 השתתף במשימות בינלאומיות בבוסניה והרצגובינה, גאורגיה ועיראק. ב-2006 חזר למולדובה ומילא תפקידי מטה בכירים. הוא טיפס במהירות בסולם הדרגות, וב-2013 מונה לתפקיד ראש המטה הכללי של הצבא. ב-18 במרץ 2016 הוא פוטר בעקבות ריב ממושך עם שר ההגנה אנטול סאראליו. לאחר פיטוריו שימש כיועץ מיוחד עבור שני שרי ההגנה הבאים. ב-2018 מונה לראש אגף מחקרים אסטרטגיים באקדמיה הצבאית ע"ש אלכסנדרו הטוב. ב-8 ביולי 2019 הוא מונה מחדש לתפקיד ראש המטה הכללי.

קישורים חיצוניים
----------------

* ביוגרפיה באתר משרד ההגנה המולדובי

הערות שוליים
------------

1. ↑  "Moldova's Chief of General Staff Dismissed After Long Feud With Defense Minister"
2. ↑  "The President of the Republic of Moldova presented the new Chief of Staff"

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"איגור גורגן"**.
"**דיוקן עצמי גדול**" (1981-1980) הוא שמם של שני דיוקנאות עצמיים שיצר עופר ללוש.

תיאור
-----

בשנים 1981-1980 יצר עופר ללוש שני דיוקנאות עצמיים במדיום ההדפס בטכניקה של אקווטינטת סוכר ותחריט יבש. עבודות אלו מצטרפות לקבוצה גדולה של יצירות שיצר האמן בז'אנר זה החל משנות ה-70 של המאה ה-20. שני ההדפסים הכילו דיוקן עצמי חזיתי וגדול ממדים של פני האמן. הם נוצרו מאותה פלטת תצריב עשויה פלדה, עליה עבד האמן ויצר 10 מצבים שונים, כשההדפס הראשון מייצג את מצב מס' 5, והשני את מצב מס' 11. העבודות הופקו על ידי גלריה גורדון והודפסו במהדורה של 25 עותקים (כ"א) על ידי ברבי קרביץ בסדנת ההדפס ירושלים, על גיליונות נייר בגובה של 100 ס"מ וברוחב של 70 ס"מ. 

ללוש הגדיר את יצירות הדיוקן העצמי שיצר באותה תקופה כביטוי לכישלון של הייצוג. כישלון שמקורו במגבלות החומר. בשני ההדפסים מודגשת פעולת הרישום של האמן על ידי שימוש בקווים רבים. סגנון הרישום של ב"דיוקן עצמי גדול I"‏ (T.1070-a) הוא ריאליסטי, אולם האמן השאיר רשת של קווי עזר על הדיוקן, המדגישים את תלת-ממדיות הדמות. ב"דיוקן עצמי גדול II"‏ (T.1070-b), לעומתו, סגנון הרישום אקספרסיבי יותר, ומבטא תהליך הפשטה, היוצר טשטוש בין הדיוקן לבין הרקע הכהה של העבודה. 

"דיוקן עצמי גדול I" הוצג בתערוכות כגון תערוכת יחיד בגלריה גורדון (1982), תערוכת יחיד (1983) בגלריה גרפיקה 3 בחיפה, בתערוכות הקבוצתיות "דיו איקון" (2001) ו"מיתוס הסדנה" (2014) בסדנת ההדפס ירושלים. "דיוקן עצמי גדול II" הוצג בתערוכות היחיד של ללוש בגלריה האוניברסיטאית בתל אביב (1994) ובתערוכה "עופר ללוש: בין תחריט לפיסול" (2005) במוזיאון הפתוח תפן.

הערות שוליים
------------

1. ↑  ראו: עומר, מרדכי, "עופר ללוש: דיוקן עצמי", **אמנות ישראלית בת-זמננו**, עם עובד, 2006, עמ' 247-230
2. ↑  המספור כולל הדפס מונופרינט שהיווה הכנה להדפס. ראו: **עופר ללוש: תחריטים 1987-1975**, המכון הצרפתי, תל אביב, 1987, הדפסים מס' 33a-33I
3. ↑  ראו: ללוש, עופר, "דיוקן עצמי - עד שהוא משתגע", **פרוזה**, 43, דצמבר 1980, עמ' 58
**דיוקן האפיפיור יוליוס השני** (באנגלית: **Portrait of Pope Julius II**) הוא שמם של שלושה ציורי דיוקן של האפיפיור יוליוס השני. הידוע שבהם, וככל הנראה המקור של השלושה, הוא הדיוקן המוצג בגלריה הלאומית בלונדון שבממלכה המאוחדת. ציור זה הוא ככל הנראה מעשה ידי הצייר רפאל.

דיוקן נוסף נמצא בגלריה אופיצי, והשלישי בפאלאצו פיטי, שניהם בפירנצה שבאיטליה. ככל הנראה, היצירה המוצגת בגלריה אופיצי היא מעשה ידי אמנים שעבדו תחת רפאל, ואילו היצירה בפאלאצו פיטי היא מעשה ידי טיציאן.

האפיפיור יוליוס השני הזמין את היצירה, והעניק אותה לכנסיית סנטה מריה דל פופולו שברומא, בה הוצגה היצירה לאחר מותו. בשנת 1591 לקח אותה הקרדינל פאולו אמיליו ספונדראטי, אחיינו של יוליוס השני, ומכר אותה לקרדינל שפיונה בורגזה. היצירה הייתה חלק מאוסף בורגזה, ובשנת 1823 עברה לאוסף אנגרשטיין. בשנת 1824 נרכשה היצירה על ידי הגלריה הלאומית של הממלכה המאוחדת.

תיאור היצירה
------------

ביצירה מתואר האפיפיור כשהוא יושב, לבוש לבן, ועל כתפיו גלימת קטיפה אדומה. פרוות החולד בבטנת הקטיפה האדומה מעידה על עושר רב. עושר זה בא לידי ביטוי גם באמצעות תכשיטיו הייחודיים, המשובצים באבני יהלומים ואמרלד. לטבעות יש תפקיד רוחני בהקשר זה, שכן המאמינים כורעים ברך ונושקים לטבעת האפיפיור בעת טקסים, כגון טקס המיסה.
צבעי האבנים סימבוליים. הצבע הירוק מסמל תקווה, הצבע הלבן מסמל טוהר, והצבע האדום מסמל חסד. ככל הנראה, האפיפיור ביקש להיקבר עם טבעותיו טרם מותו.
מאחורי האפיפיור וילון ירוק המעניק ניגוד ליתר צבעי התמונה. על אף גילו המתקדם של האפיפיור ניתן לראות שהוא במלוא כוחו. בהתאם לזקנו של האפיפיור ניתן לתארך את היצירה - ככל הנראה התמונה צוירה לאחר שנת 1511, מאחר שבשנה זו החל האפיפיור לגדל זקן לאות אבל על כך שהעיר בולוניה נכבשה ממנו. האפיפיור גילח את הזקן במרץ 1512 והתמונה צוירה זמן קצר קודם לכן.

האפיפיור ישוב על כיסא עשוי עץ, שבמשענתו שני בלוטים מגולפים, המסמלים את שלט הגבורים של האפיפיור. הבלוטים הם פירותיו של עץ האלון. המילה Rovera באיטלקית משמעה "אלון". לפיכך, הבלוטים מסמלים את השתייכותו של יוליוס השני למשפחת דה לה רוברה.
האפיפיור אוחז במטפחת בידו. ככל הנראה, הפרט מתקשר למטפחת שאוחז הכומר בידו בעת כיסוי הלחם ובעת טקסים אחרים. בנוסף, המטפחת היוותה סמל סטטוס. קיסרים רבים תוארו בדיוקנם כאשר הם אוחזים במטפחת בידם הימנית.
עד ציור זה נהוג היה לצייר את דיוקנאות האפיפיור כשהם יישובים כשחזיתם אל הצייר, או כשהם כורעים על ברכיהם והצייר נמצא לימינם (מבט צדי על האפיפיור). ציור זה היה חדשני בכך שהאפיפיור יושב בזווית אלכסונית אל הצייר ונראה שקוע במחשבות. ציור זה השפיע על ציירים רבים, וניתן לראות את השפעתו על יצירותיהם של סבסטיאנו דל פיומבו ודייגו ולאסקס.

גרסת היצירה המוצגת בגלריה אופיצי

קישורים חיצוניים
----------------

ויקישיתוף מדיה וקבצים בנושא **דיוקן האפיפיור יוליוס השני** בוויקישיתוף
* תיאור היצירה
**הרברט פייגל** (בגרמנית: **Herbert Feigl**)‏ (14 בדצמבר 1902 – 1 ביוני 1988) היה פילוסוף יהודי-אוסטרי, חבר החוג הווינאי.

קורות חיים
----------

נולד בליברץ, בוהמיה (אז האימפריה האוסטרו-הונגרית, היום צ'כיה) ולמד באוניברסיטת וינה. תחת הנחיית מוריץ שליק, מייסד החוג הווינאי, למד פילוסופיה ופיזיקה. ב-1927 קיבל תואר דוקטור על מאמרו "סיכוי וחוק: ניתוח אפיסטמלוגי של תפקידי ההסתברות והאינדוקציה במדעי הטבע"". את ספרו הראשון "תאוריה וניסוי בפיזיקה"" פרסם ב-1929. לצד היותו חבר פעיל בחוג הווינאי, היה בין חברי החוג הבודדים (ביניהם שליק ופרידריך וייסמן) שניהלו דיונים מקיפים עם לודוויג ויטגנשטיין וקרל פופר.

ב-1930, לאחר שזכה למלגת רוקפלר, פגש פייגל באוניברסיטת הרווארד, את הפיזיקאי פרסי ויליאמס ברידג', הפילוסוף וילארד ואן אורמאן קוויין ואת הפסיכולוג סטנלי סמית', שאת כולם ראה כנשמות אחיות. כעבור שנה, יחד עם אלברט בלומברג במאמרו "פוזיטיביזם לוגי: תנועה אירופית חדשה", טען בזכות שינוי שם התנועה ל"אמפיריציזם לוגי" עקב ההבדלים שבין הפילוסופיה של המדע המודרנית והפוזיטיביזם המוקדם.

ב-1931, נשא פייגל את מריה קספר והיגר עמה לאיווה, ארצות הברית, שם השתלב בפקולטה לפילוספיה של אוניברסיטת איווה. כעבור שנתיים נולד בנו, אוטו. ב-1933 זכה למשרת פרופסור לפילוסופיה באוניברסיטת מינסוטה, משרה בה החזיק במשך 31 שנים. קשריו האישיים והמקצועיים הקרובים עם וילפרד סלרס הניבו מפעלים משותפים רבים, ביניהם הספר "קריאות בניתוח פילוסופי" והירחון "Philosophical Studies". ב-1953 בסיוע מענק מקרן היל, הקים את מרכז מינסוטה לפילוסופיה של המדע.

פייגל פרש ב-1971, ונפטר מסרטן ב-1988 במיניאפוליס.

| החברים המייסדים של החוג הווינאי |
| --- |
| 

|  |
| --- |
| גוסטב ברגמן • קורט גדל • האנס האן • אולגה האן-נוירת • פרידריך וייסמן • קרל מנגר • אוטו נוירת • מרסל נטקין • הרברט פייגל • פיליפ פרנק • רודולף קרנפ • ויקטור קראפט • תיאודור רדקוביץ' • מוריץ שליק |

 |

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260902605171
* BIBSYS: 90200873
* BNE: XX905656
* BnF: cb120277950 (data)
* CiNii: DA02715601
* GND: 11853226X
* ISNI: 0000 0001 0933 9084
* LCCN: n50001313
* NDL: 00466356
* NKC: ola2003162771
* NLA: 35079203
* NLP: A21464236
* NTA: 073707007
* RERO: 02-A003236033
* SUDOC: 028443837
* VIAF: 109917488
* WorldCat: lccn-n50001313

 |